ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ

ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ ᱫᱚ  ᱟᱨ ᱫᱤᱞᱞᱤ ᱡᱚᱲᱟᱣᱟᱜ ᱢᱤᱫ ᱨᱮᱞᱣᱮ ᱞᱟᱭᱤᱱ ᱠᱟᱱᱟ ᱾ ᱱᱚᱣᱟ ᱛᱷᱚᱠ ᱨᱮᱫᱚ ᱟᱜᱽᱨᱟ ᱠᱳᱨᱰ ᱟᱨ ᱤᱴᱟ ᱞᱤᱸᱠ ᱥᱮᱞᱮᱫ ᱢᱮᱱᱟᱜᱼᱟ ᱾ ᱢᱩᱬ ᱞᱟᱭᱤᱱ ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱟᱨ ᱦᱟᱣᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱟᱜᱽᱨᱟ-ᱫᱤᱞᱞᱤ ᱠᱳᱨᱰ ᱫᱚ ᱫᱤᱞᱞᱤ-ᱢᱩᱢᱵᱟᱭ ᱞᱟᱭᱤᱱ ᱟᱨ ᱫᱤᱞᱞᱤ-ᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾

ᱱᱟᱜᱟᱢ
ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱫᱚ ᱑᱙ ᱥᱟᱭ ᱥᱮᱨᱢᱟ ᱨᱮ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱨᱮᱱᱟᱜ ᱠᱟᱹᱢᱤ ᱠᱚ ᱮᱛᱚᱦᱚᱵ ᱠᱮᱫᱟ ᱾ ᱢᱩᱜᱚᱞᱥᱚᱨᱟᱭ ᱫᱷᱟᱹᱨᱤᱡ ᱞᱟᱭᱤᱱ ᱵᱮᱱᱟᱣᱚᱜ ᱠᱟᱱ ᱚᱠᱛᱚ ᱨᱮ ᱟᱨ ᱦᱟᱣᱲᱟ ᱥᱩᱨ ᱨᱮ ᱞᱟᱭᱤᱱ ᱠᱚ ᱠᱟᱹᱢᱤ ᱞᱟᱹᱜᱤᱫ ᱛᱮ, ᱯᱩᱭᱞᱩ ᱨᱮᱞ ᱑᱘᱕᱙ ᱥᱟᱞ ᱨᱮ ᱤᱞᱟᱦᱟᱵᱟᱫᱽ ᱠᱷᱚᱱ ᱠᱟᱱᱯᱩᱨ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱟᱨ ᱑᱘᱖᱐ ᱥᱮᱨᱢᱟ ᱨᱮ ᱠᱟᱱᱯᱩᱨ-ᱤᱴᱟᱣᱟ ᱦᱟᱹᱴᱤᱧ ᱫᱚ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱮᱛᱚᱦᱚᱵ ᱞᱮᱱᱟ ᱾ ᱑᱘᱖᱔ ᱥᱟᱞ ᱨᱮ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱯᱩᱭᱞᱩ ᱛᱷᱨᱩ ᱴᱨᱮᱱ ᱨᱮᱱᱟᱜ ᱠᱳᱪ ᱫᱚ ᱰᱷᱚᱝᱜᱟ ᱨᱮ ᱵᱷᱟᱨᱤ ᱤᱞᱟᱦᱟᱵᱟᱫᱽ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮᱠᱚ ᱯᱟᱨᱚᱢ ᱠᱮᱜᱼᱟ ᱾ ᱑᱘᱖᱕-᱑᱘᱖᱖ ᱥᱮᱨᱢᱟ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮ ᱢᱟᱨᱮ ᱱᱮᱭᱱᱤ ᱯᱚᱞ ᱯᱩᱨᱟᱹᱣ ᱥᱟᱶᱛᱮ ᱨᱮᱞ ᱜᱟᱹᱰᱤ ᱠᱚ ᱪᱟᱞᱟᱣ ᱮᱱᱟ ᱾

ᱨᱟᱡᱽᱯᱩᱛᱟᱱᱟ ᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱑,᱐᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱤᱴ ᱓+᱓ᱹ᱘ ᱤᱸᱪ) ᱚᱥᱟᱨ ᱢᱤᱴᱚᱨ-ᱜᱮᱡᱽ ᱫᱤᱞᱞᱤ-ᱵᱟᱱᱫᱤᱠᱩᱭ ᱟᱨ ᱵᱟᱱᱫᱤᱠᱩᱭ-ᱟᱜᱽᱨᱟ ᱞᱟᱭᱤᱱ ᱫᱚ ᱑᱘᱗᱔ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱾ ᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱞᱟᱭᱤᱱ ᱠᱚ ᱵᱨᱚᱰ ᱜᱮᱡᱽ ᱨᱮ ᱠᱚ ᱵᱚᱫᱚᱞ ᱠᱮᱫᱼᱟ ᱾

ᱦᱟᱛᱷᱨᱚᱥ ᱨᱳᱰ-ᱢᱚᱛᱷᱩᱨᱟ ᱠᱮᱱᱴ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱫᱚ ᱑᱘᱗᱕ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱟᱨ ᱟᱜᱽᱨᱟ-ᱜᱣᱟᱞᱤᱭᱚᱨ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱫᱚ ᱑᱘᱘᱑ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱾

᱑᱙᱐᱔ ᱥᱮᱨᱢᱟ ᱨᱮ ᱵᱨᱚᱰ-ᱜᱮᱡᱽ ᱟᱜᱽᱨᱟ-ᱫᱤᱞᱞᱤ ᱠᱳᱨᱰ ᱮᱦᱚᱵ ᱞᱮᱱᱟ ᱾ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱵᱮᱱᱟᱣ (᱑᱙᱒᱗-᱒᱘ ᱥᱮᱨᱢᱟ ᱨᱮ) ᱚᱠᱛᱚ ᱨᱮ ᱱᱚᱣᱟ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱦᱟᱹᱴᱤᱧ ᱠᱚ ᱫᱚᱦᱲᱟ ᱵᱮᱱᱟᱣ ᱨᱩᱣᱟᱹᱲ ᱟᱠᱟᱱᱟ ᱾

᱖᱑.᱘᱐ ᱠᱤᱞᱚᱢᱤᱴᱚᱨ (᱓᱘ ᱢᱤᱞ) ᱡᱤᱞᱤᱧ ᱕ ᱯᱷᱤᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱵᱚᱨᱦᱟᱱ-ᱮᱴᱟ ᱞᱟᱭᱤᱱ ᱫᱚ ᱑᱙᱕᱙ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

᱕᱔.᱓ ᱠᱤᱞᱚᱢᱤᱴᱚᱨ (᱓᱔ ᱢᱟᱭᱤᱞ) ᱡᱤᱞᱤᱧ ᱕ ᱯᱷᱤᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱜᱟᱡᱤᱭᱟᱵᱟᱫᱽ-ᱛᱩᱜᱚᱞᱠᱟᱵᱟᱫᱽ ᱞᱟᱭᱤᱱ, ᱡᱟᱦᱟᱸ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮ ᱯᱚᱞ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ, ᱑᱙᱖᱖ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱᱟ ᱛᱟᱦᱮᱸᱫ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱖᱘-᱑᱙᱖᱙ ᱨᱮ ᱠᱟᱱᱯᱩᱨ-ᱯᱟᱱᱠᱤ ᱥᱮᱠᱴᱚᱨ, ᱑᱙᱗᱑-᱑᱙᱗᱒ ᱨᱮ ᱯᱟᱱᱠᱤ-ᱴᱩᱸᱰᱞᱟ, ᱑᱙᱗᱕-᱑᱙᱗᱖ ᱨᱮ ᱴᱩᱸᱰᱞᱟ-ᱟᱞᱤᱜᱚᱲ-ᱜᱟᱡᱤᱭᱟᱵᱟᱫᱽ, ᱑᱙᱗᱖-᱑᱙᱗᱗ ᱨᱮ ᱜᱟᱡᱤᱭᱟᱵᱟᱫᱽ-ᱱᱤᱡᱟᱢᱩᱫᱤᱱ-ᱱᱟᱶᱟ ᱫᱤᱞᱞᱤ-ᱫᱤᱞᱞᱤ, ᱑᱙᱘᱒-᱑᱙᱘᱓ ᱨᱮ ᱛᱤᱞᱚᱠ ᱵᱨᱤᱡᱽ-ᱯᱚᱨᱤᱫᱟᱵᱟᱫᱽ, ᱑᱙᱘᱔-᱑᱙᱘᱕ ᱨᱮ ᱨᱟᱡᱟ ᱠᱤ ᱢᱟᱱᱰᱤ-ᱟᱜᱽᱨᱟ-ᱫᱷᱳᱞᱯᱩᱨ, ᱑᱙᱙᱘-᱑᱙᱙᱙ ᱨᱮ ᱴᱩᱸᱰᱞᱟ-ᱡᱚᱢᱩᱱᱟ ᱵᱨᱤᱡᱽ ᱟᱨ ᱑᱙᱙᱐-᱑᱙᱙᱑ ᱨᱮ ᱡᱚᱢᱩᱱᱟ ᱵᱨᱤᱡᱽ-ᱟᱜᱽᱨᱟ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱾

ᱞᱳᱠᱳ ᱥᱮᱰ ᱠᱚ
ᱠᱟᱱᱯᱩᱨ ᱥᱮᱱᱴᱨᱟᱞ ᱤᱞᱮᱠᱴᱨᱤᱠ ᱞᱳᱠᱳ ᱥᱮᱰ WAP-4 ᱟᱨ WAG-7 ᱤᱞᱮᱠᱴᱨᱤᱠ ᱞᱳᱠᱳ ᱠᱚᱭ ᱛᱷᱟᱯᱚᱱ ᱮᱫᱟ ᱾ ᱟᱜᱽᱨᱟ ᱰᱤᱡᱮᱞ ᱞᱳᱠᱳ ᱥᱮᱰ ᱨᱮ WDS-4 ᱞᱳᱠᱳᱢᱳᱴᱤᱵᱽ ᱢᱮᱱᱟᱜᱼᱟ ᱾ ᱱᱚᱣᱟ ᱥᱮᱰ ᱫᱚ ᱡᱷᱟᱸᱥᱤ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱥᱴᱮᱥᱚᱱ ᱟᱨ ᱠᱟᱹᱢᱤᱦᱚᱨᱟ ᱨᱮ ᱥᱮᱸᱴᱤᱝ ᱞᱳᱠᱳ ᱨᱮᱱᱟᱜ ᱞᱟᱹᱠᱛᱤ ᱠᱚ ᱯᱩᱨᱟᱹᱣ ᱮᱫᱼᱟ ᱾ ᱜᱟᱡᱤᱭᱟᱵᱟᱫᱽ ᱤᱞᱮᱠᱴᱨᱤᱠ ᱞᱳᱠᱳ ᱥᱮᱰ ᱫᱚ ᱫᱤᱞᱞᱤ ᱴᱚᱴᱷᱟ ᱨᱮ ᱥᱮᱵᱟ ᱮᱢᱚᱜ ᱠᱟᱱᱟ ᱾ ᱒᱐᱐᱘ ᱥᱟᱞ ᱨᱮ ᱱᱚᱸᱰᱮ ᱔᱗ WAP-1 ᱞᱳᱠᱳ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱮ WAM-4, WAP-4, WAP-5, WAP-7 ᱟᱨ WAG-5HA ᱞᱳᱠᱳ ᱦᱚᱸ ᱢᱮᱱᱟᱜᱼᱟ ᱾

ᱛᱟᱹᱯᱤᱥ ᱨᱮᱱᱟᱜ ᱥᱤᱢᱟᱹ
ᱦᱟᱵᱽᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱟᱨ ᱜᱨᱟᱱᱰ ᱠᱳᱨᱰ ᱦᱚᱛᱮᱛᱮ ᱦᱟᱵᱽᱲᱟ-ᱫᱤᱞᱞᱤ ᱞᱟᱭᱤᱱ ᱫᱚ "ᱜᱨᱩᱯ ᱮ" ᱞᱟᱭᱤᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ, ᱡᱟᱦᱟᱸ ᱫᱚ ᱑᱖᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱙᱙ ᱢᱤᱞ/ᱴᱟᱲᱟᱝ) ᱫᱷᱟᱹᱨᱤᱡ ᱛᱮ ᱥᱮᱱ ᱫᱟᱲᱮᱭᱟᱜᱼᱟ ᱾

ᱯᱟᱥᱮᱱᱡᱚᱨ ᱞᱟᱲᱟᱣᱱᱟ
ᱢᱩᱬᱩᱛ ᱞᱟᱭᱤᱱ ᱨᱮ  ᱟᱨ ᱫᱤᱞᱞᱤ, ᱟᱨ ᱟᱜᱽᱨᱟ-ᱫᱤᱞᱞᱤ ᱠᱚᱨᱰ ᱨᱮ  ᱟᱨ  ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱟᱭ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱱᱚᱶᱟ ᱛᱷᱚᱠ ᱨᱮ ᱢᱮᱱᱟᱜ ᱛᱤᱱᱟᱹᱜ ᱜᱟᱱ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱚᱫᱚ-

ᱠᱟᱱᱯᱩᱨ ᱟᱱᱣᱟᱨᱜᱚᱸᱡᱽ ᱴᱟᱨᱢᱤᱱᱟᱞ
ᱜᱳᱵᱤᱱᱫᱽᱯᱩᱨᱤ ᱴᱟᱨᱢᱤᱱᱟᱞ
ᱯᱟᱱᱠᱤ ᱨᱮᱞᱣᱮ ᱥᱴᱮᱥᱚᱱ

ᱥᱤᱠᱷᱳᱦᱟᱵᱟᱫᱽ ᱡᱚᱸᱠᱥᱚᱱ

ᱤᱫᱽᱜᱟᱜ ᱟᱜᱽᱨᱟ ᱡᱚᱸᱠᱥᱚᱱ

ᱦᱚᱡᱽᱨᱚᱛ ᱱᱤᱡᱟᱢᱩᱫᱤᱱ ᱴᱟᱨᱢᱤᱱᱟᱞ

ᱫᱤᱞᱞᱤ ᱡᱚᱸᱠᱥᱚᱱ (ᱢᱟᱨᱮ ᱫᱤᱞᱞᱤ)
ᱫᱤᱞᱞᱤ ᱥᱚᱨᱟᱭ ᱨᱳᱦᱤᱞᱞᱟ ᱴᱟᱨᱢᱤᱱᱟᱞ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱮ ᱕ ᱯᱷᱤᱴ ᱖ ᱤᱸᱪ ᱜᱮᱡᱽ ᱨᱮᱞᱣᱮ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞ ᱞᱟᱭᱤᱱ ᱠᱚ